സാമ്ബത്തികരംഗം തകര്ത്തതിന്റെ ഉത്തരവാദിത്വത്തില് നിന്ന് സര്ക്കാരിന് ഒഴിഞ്ഞു മാറാനാകില്ല വി.ഡി സതീശന് കോട്ടയം ദീര്ഘവീക്ഷണമില്ലാതെ നടപ്പാക്കിയ ലോക്ക് ഡൌണ് സൃഷ്ടിച്ച സാമ്ബത്തിക പ്രതിസന്ധിയുടെ രക്തസാക്ഷിയാണ് കോട്ടയം കുറിച്ചിയിലെ ഹോട്ടല് വ്യാപാരി സരിന് മോഹനെന്ന് വി.ഡി സതീശന്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ അദ്ദേഹം തന്റെ മരണത്തിനു മുന്പ് ഫേസ്ബുക്കില് കുറിച്ചത് ആത്മഹത്യാ കുറിപ്പായിരുന്നില്ല, ഈ സര്ക്കാരിനെതിരെ ഉള്ള കുറ്റപത്രം ആയിരുന്നു. കൊവിഡ് മഹാമാരി ഉണ്ടാക്കിയ സാമ്ബത്തിക പ്രതിസന്ധിയില് പെട്ട സംരംഭകരേയും സാധാരണക്കാരെയും സംരക്ഷിക്കാന് നടപടി വേണമെന്ന് പ്രതിപക്ഷം ആവര്ത്തിച്ച് സഭയിലും പുറത്തും ആവശ്യപ്പെട്ടതാണ്. എല്ലാ മേഖലയും തകര്ന്നടിയുമ്ബോള് അതിന്റെ ആഘാതം ഒരു ദുരന്ത നിവാരണ കമ്മീഷനെ നിയോഗിച്ച് പഠിച്ച് പരിഹാരനടപടികള് വേണമെന്ന് ആവശ്യപ്പെട്ടിരുന്നു. എന്നാല് അതെല്ലാം ബധിരകര്ണ്ണങ്ങളിലാണ് പതിച്ചത്. തിരഞ്ഞെടുപ്പിന്റെ ആനുകൂല്യമാണ് ആദ്യ ലോക്ക് ഡൌണ് കാലത്ത് സര്ക്കാര് ജനങ്ങള്ക്ക് നല്കിയതെന്ന് പിന്നീടുള്ള നടപടികള് കാണുമ്ബോള് വ്യക്തമാണ്. തിരഞ്ഞെടുപ്പിന് മുന്പ് വായ്പകള്ക്ക് മൊറട്ടോറിയം ഉള്പ്പടെയുള്ള നടപടികള് പ്രഖ്യാപിച്ച സര്ക്കാര് തിരഞ്ഞെടുപ്പിന് ശേഷമുള്ള രണ്ടാം ലോക്ക് ഡൌണ് കാലത്ത് നോക്കുകുത്തിയായിരുന്നു. രാഷ്ട്രീയ നേതൃത്വത്തിന്റെ വിവേചനം ഉപയോഗിക്കാതെ ഉദ്യോഗസ്ഥര് എഴുതി നല്കിയ അശാസ്ത്രീയമായ നിയന്ത്രണങ്ങള് ഏര്പ്പെടുത്തി സാമ്ബത്തിക രംഗം ആകെ തകര്ത്തതിന്റെ ഉത്തരവാദിത്വത്തില് നിന്ന് സര്ക്കാരിന് ഒഴിഞ്ഞു മാറാന് കഴിയില്ല. അതിന്റെ ഇരയാണ് സരിന്. നാല്പതിന് മേലെ പേരാണ് കോവിഡ് മഹാമാരി ഉണ്ടാക്കിയ സാമ്ബത്തിക പ്രതിസന്ധിയില് സംസ്ഥാനത്ത് ആത്മഹത്യ ചെയ്തത്. സര്ക്കാര് ഇനിയെങ്കിലും കണ്ണ് തുറക്കണം. ഓരോ മേഖലയിലും ഉണ്ടായിട്ടുള്ള പ്രതിസന്ധി പഠിച്ച് നടപടികളെടുക്കണം.